CELEX: 32018D0272
Language: hr
Date: 2018-02-20 00:00:00
Title: Provedbena odluka Komisije (EU) 2018/272 оd 20. veljače 2018. o osnivanju Europskog centra za morske biološke resurse u okviru Konzorcija europskih istraživačkih infrastruktura (EMBRC-ERIC) (priopćeno pod brojem dokumenta C(2018) 826) (Tekst značajan za EGP. )

23.2.2018   
            
            
               HR
            
            
               Službeni list Europske unije
            
            
               L 51/17
            
         PROVEDBENA ODLUKA KOMISIJE (EU) 2018/272
   оd 20. veljače 2018.
   o osnivanju Europskog centra za morske biološke resurse u okviru Konzorcija europskih istraživačkih infrastruktura (EMBRC-ERIC)
   
      
         (priopćeno pod brojem dokumenta C(2018) 826)
      
   
   (Vjerodostojni su samo tekstovi na engleskom, francuskom, grčkom, nizozemskom, portugalskom, španjolskom i talijanskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 723/2009 od 25. lipnja 2009. o pravnom okviru Zajednice za Konzorcij europskih istraživačkih infrastruktura (ERIC) (1), a posebno njezin članak 6. stavak 1. točku (a),
   budući da:
   
               (1)
            
            
               Belgija, Francuska, Grčka, Izrael, Italija, Norveška, Portugal, Španjolska i Ujedinjena Kraljevina zatražili su od Komisije osnivanje Europskog centra za morske biološke resurse u okviru Konzorcija europskih istraživačkih infrastruktura (EMBRC-ERIC). Dogovorili su se da će Francuska biti država članica domaćin EMBRC-ERIC-a.
            
         
               (2)
            
            
               Budući da je Ujedinjena Kraljevina 29. ožujka 2017. obavijestila da namjerava napustiti Uniju, u skladu s člankom 50. Ugovora o Europskoj uniji Ugovori će se na nju prestati primjenjivati od dana stupanja na snagu sporazuma o povlačenju ili, ako do toga ne dođe, dvije godine od obavijesti, osim ako Europsko vijeće, u dogovoru s Ujedinjenom Kraljevinom, odluči produljiti to razdoblje. Stoga će se nakon datuma povlačenja i ne dovodeći u pitanje odredbe sporazuma o povlačenju Ujedinjena Kraljevina za potrebe ove Provedbene odluke smatrati trećom zemljom u smislu članka 2. točke (b) Uredbe (EZ) 723/2009.
            
         
               (3)
            
            
               Uredba (EZ) br. 723/2009 uključena je u Sporazum o Europskom gospodarskom prostoru (EGP) Odlukom Zajedničkog odbora EGP-a br. 72/2015 (2).
            
         
               (4)
            
            
               Komisija je u skladu s člankom 5. stavkom 2. Uredbe (EZ) br. 723/2009 ocijenila zahtjev i zaključila da ispunjuje uvjete utvrđene u toj Uredbi.
            
         
               (5)
            
            
               Odbor za provedbu Uredbe o pravnom okviru Zajednice za Konzorcij europskih istraživačkih infrastruktura nije dostavio mišljenje u roku koji je utvrdio njegov predsjednik,
            
         DONIJELA JE OVU ODLUKU:
   Članak 1.
   1.   Osniva se Europski centar za morske biološke resurse u okviru Konzorcija europskih istraživačkih infrastruktura pod nazivom „EMBRC-ERIC”.
   2.   Temeljni elementi Statuta EMBRC-ERIC-a utvrđeni su u Prilogu.
   Članak 2.
   Ova je Odluka upućena Kraljevini Belgiji, Francuskoj Republici, Helenskoj Republici, Državi Izraelu, Talijanskoj Republici, Kraljevini Norveškoj, Portugalskoj Republici, Kraljevini Španjolskoj i Ujedinjenoj Kraljevini Velike Britanije i Sjeverne Irske.
   
      Sastavljeno u Bruxellesu 20. veljače 2018.
      
         
            Za Komisiju
         
         Carlos MOEDAS
         
            Član Komisije
         
      
   
   
      (1)  SL L 206, 8.8.2009., str. 1.
   
   
      (2)  Odluka Zajedničkog odbora EGP-a br. 72/2015 od 20. ožujka 2015. o izmjeni Protokola 31 uz Sporazum o EGP-u, o suradnji u posebnim područjima izvan četiriju sloboda (SL L 129, 19.5.2016., str. 85.).
   
      PRILOG
      
         TEMELJNI ELEMENTI STATUTA EMBRC-ERIC-a
      
      Sljedeći članci i stavci članaka Statuta EMBRC-ERIC-a temeljni su elementi u skladu s člankom 6. stavkom 3. Uredbe (EZ) br. 723/2009
      1.   Zadaće i aktivnosti
      
      (članak 4. Statuta EMBRC-ERIC-a)
      
                  1.
               
               
                  EMBRC-ERIC djeluje kao središnja organizacija s koordiniranom podjelom djelatnosti među pojedinačnim čvorištima kako je utvrđeno u Sporazumu o razini usluga, a njime upravlja izvršni direktor uz potporu tajništva, Odbora čvorišta i časnikâ za vezu. Odnosi između središnjeg ureda i čvorištâ i/ili operaterâ te njihovih resursa uređuju se sporazumima o razini usluga za pružanje usluga, proizvoda i aktivnosti kojima se podupiru visoke ambicije te istraživačke infrastrukture.
               
            
                  2.
               
               
                  EMBRC-ERIC predstavlja jedinstvenu točku pristupa opsežnom portfelju usluga i istraživačkih platformi, morskim ekosustavima, biološkim resursima, e-infrastrukturi i metapodacima.
               
            
                  3.
               
               
                  Usluge koje pruža i aktivnosti koje provodi EMBRC-ERIC uključuju, ali nisu ograničene na:
                  
                              (a)
                           
                           
                              pristup portfelju istraživačkih platformi, bioloških resursa, analitičkih usluga i podataka;
                           
                        
                              (b)
                           
                           
                              zajedničke aktivnosti istraživanja i razvoja u okviru koordiniranih programa dugoročnog razvoja među nacionalnim čvorištima;
                           
                        
                              (c)
                           
                           
                              potporu pristupu morskim biološkim materijalima, uključujući genetske materijale, te savjete i smjernice o upotrebi morskih bioloških resursa;
                           
                        
                              (d)
                           
                           
                              integrirane radne postupke za visokokvalitetne usluge pristupa biološkim, analitičkim i podatkovnim resursima razvojem zajedničkih temeljnih tehnologija i praksi;
                           
                        
                              (e)
                           
                           
                              osnaživanje veze znanosti i industrije s pomoću usluge koordiniranog prijenosa znanja i tehnologije;
                           
                        
                              (f)
                           
                           
                              ustanove i tečajeve za osposobljavanje istraživača i tehničkog osoblja;
                           
                        
                              (g)
                           
                           
                              suradnju s istraživačkim infrastrukturama u povezanim i/ili komplementarnim područjima;
                           
                        
                              (h)
                           
                           
                              uključivanje relevantnih dionika u europskim pomorskim regijama radi potpore njihovim politikama zaštite okoliša i plavog biogospodarstva.
                           
                        
            
                  4.
               
               
                  Aktivnosti će se provoditi u skladu s politikama utvrđenima u člancima od 21. do 26. Statuta koji će se priložiti Pravilima o radu i staviti na raspolaganje korisnicima.
               
            2.   Zakonsko sjedište EMBRC-ERIC-a
      
      (članak 2. stavak 2. Statuta EMBRC-ERIC-a)
      Zakonsko sjedište EMBRC-ERIC-a nalazi se u Parizu, Francuska.
      3.   Naziv
      
      (članak 2. stavak 1. Statuta EMBRC-ERIC-a)
      Naziv je istraživačke infrastrukture Europski centar za morske biološke resurse u okviru Konzorcija europskih istraživačkih infrastruktura, dalje u tekstu „EMBRC-ERIC”.
      4.   Trajanje
      
      (članak 27. Statuta EMBRC-ERIC-a)
      
                  1.
               
               
                  EMBRC-ERIC osniva se na početno razdoblje koje završava 31. prosinca 2040.
               
            
                  2.
               
               
                  Ne dovodeći u pitanje članak 8. Statuta, EMBRC-ERIC nastavlja postojati tijekom uzastopnih petogodišnjih razdoblja nakon početnog razdoblja ako tako odluči Glavna skupština u skladu s člankom 15. stavkom 9. Statuta.
               
            5.   Likvidacija
      
      (članak 28. Statuta EMBRC-ERIC-a)
      
                  1.
               
               
                  O likvidaciji EMBRC-ERIC-a odlučuje Glavna skupština u skladu s člankom 15. stavkom 9. Statuta.
               
            
                  2.
               
               
                  Izvršni direktor u roku od 10 dana pisanim putem izvješćuje Komisiju o:
                  
                              (a)
                           
                           
                              odluci Glavne skupštine o likvidaciji; te nakon toga
                           
                        
                              (b)
                           
                           
                              o završetku postupka likvidacije.
                           
                        
            
                  3.
               
               
                  Ne dovodeći u pitanje članak 9. Statuta, imovina i obveze preostali nakon plaćanja imovine i dugova EMBRC-ERIC-a raspodjeljuju se među članovima proporcionalno njihovim akumuliranim doprinosima EMBRC-ERIC-u u vrijeme raspuštanja.
               
            
                  4.
               
               
                  EMBRC-ERIC prestaje postojati na dan kad Komisija objavi odgovarajuću obavijest u Službenom listu Europske unije.
               
            6.   Odgovornost
      
      (članak 9. Statuta EMBRC-ERIC-a)
      
                  1.
               
               
                  EMBRC-ERIC odgovara za svoje dugove.
               
            
                  2.
               
               
                  Odgovornost svakog člana za dugove i obveze EMBRC-ERIC-a bilo koje prirode ograničena je na doprinose koje je svaki član uplatio u korist EMBRC-ERIC-a.
               
            
                  3.
               
               
                  EMBRC-ERIC poduzima odgovarajuće mjere osiguranja za pokriće specifičnih rizika za izgradnju i rad EMBRC-ERIC-a.
               
            7.   Politika pristupa, politika postupanja s podacima i širenje podataka
      
      (članak 22. Statuta EMBRC-ERIC-a)
      
                  1.
               
               
                  Izvršni direktor podnosi na odobrenje Glavnoj skupštini politike EMBRC-ERIC-a o pristupu podacima, postupanju s njima i njihovu širenju, odnosno o tome kako EMBRC-ERIC omogućuje pristup portfelju usluga i istraživačkih platformi, morskim ekosustavima, biološkim resursima i e-infrastrukturi.
               
            
                  2.
               
               
                  Pristup EMBRC-ERIC-u otvoren je svim vrstama korisnika, uključujući korisnike iz svih europskih i neeuropskih zemalja, no taj pristup nije uvijek besplatan. Zahtjevi će biti podvrgnuti ujednačenom postupku koji uključuje provjere prihvatljivosti i izvedivosti. U tehničkom i znanstvenom opisu EMBRC-ERIC-a donosi se više pojedinosti o uvjetima pristupa za korisnike.
               
            
                  3.
               
               
                  S pomoću mehanizma povratnih informacija pratit će se pristup i mjeriti zadovoljstvo korisnika u okviru osiguravanja kvalitete radi trajnog poboljšanja pristupa i usluga.
               
            
                  4.
               
               
                  EMBRC-ERIC promicat će interoperabilnost i standardizaciju e-infrastrukture kako bi se mogao suočiti s velikim količinama različitih vrsta dobivenih podataka te razviti ili donijeti protokole, alate i stručna znanja o postupanju s podacima koje prihvaća zajednica.
               
            
                  5.
               
               
                  EMBRC-ERIC promicat će načela otvorenih izvora i otvorenog pristupa za podatke te će poticati razmjenu znanja i širenje podataka i informacija povezivanjem s postojećim europskim inicijativama koje su važne za podatke o okolišu i biologiji te bioinformatiku, kao što su ELIXIR i Lifewatch ERIC, te priznatim bazama podataka, kao što su EurOBIS, Emodnet, PANGAEA, GEOSS i COPERNICUS.
               
            
                  6.
               
               
                  Politiku pristupa, politiku postupanja s podacima i politiku širenja podataka EMBRC-ERIC-a donosi Glavna skupština u skladu s člankom 15. stavkom 10. Statuta i one se prilažu Pravilima o radu.
               
            8.   Politika znanstvenog vrednovanja
      
      (članak 23. Statuta EMBRC-ERIC-a)
      
                  1.
               
               
                  Znanstvena revizija aktivnosti, usluga i platformi EMBRC-ERIC-a provodi se svake tri godine i koordinira je izvršni direktor, te se predstavlja Glavnoj skupštini.
               
            
                  2.
               
               
                  Politiku znanstvenog vrednovanja EMBRC-ERIC-a donosi Glavna skupština u skladu s člankom 15. stavkom 10. Statuta i ona se prilaže Pravilima o radu.
               
            9.   Prava intelektualnog vlasništva
      
      (članak 21. Statuta EMBRC-ERIC-a)
      
                  1.
               
               
                  Izvršni direktor nakon savjetovanja sa Savjetodavnim odborom za znanost i inovacije sastavlja politiku zaštite prava intelektualnog vlasništva EMBRC-ERIC-a koja se odnosi na utvrđivanje, dodjelu, zaštitu i održavanje prava intelektualnog vlasništva i upravljanje njima te aktivnosti prijenosa tehnologije koje proizlaze iz tih prava intelektualnog vlasništva te je podnosi Glavnoj skupštini na odobrenje.
               
            
                  2.
               
               
                  Politikom zaštite prava intelektualnog vlasništva EMBRC-ERIC-a uređuju se prava vlasništva i upotrebe u samom EMBRC-ERIC-u te prema trećim osobama i ugovornim partnerima, čime se osigurava usklađena i pravična upotreba primjenom modela pravične nadoknade za ulazne intelektualne podatke i vlasništvo svih sudionika u EMBRC-ERIC-u.
               
            
                  3.
               
               
                  Ni jedna odredba ovoga Statuta ne tumači se kao da ima učinak na prava intelektualnog vlasništva i politike zaštite intelektualnog vlasništva operaterâ kako je utvrđeno na temelju relevantnih zakona i propisa članova te međunarodnih sporazuma kojih su oni stranka.
               
            
                  4.
               
               
                  Prava intelektualnog vlasništva koja stvori, dobije ili razvije osoblje EMBRC-ERIC-a ili od njega potječe prenose se na EMBRC-ERIC te im je on vlasnik.
               
            
                  5.
               
               
                  Politiku zaštite prava intelektualnog vlasništva EMBRC-ERIC-a donosi Glavna skupština u skladu s člankom 15. stavkom 10. Statuta i ona se prilaže Pravilima o radu.
               
            10.   Politika zapošljavanja
      
      (članak 24. Statuta EMBRC-ERIC-a)
      
                  1.
               
               
                  EMBRC-ERIC poslodavac je koji pruža jednake mogućnosti. Postupak odabira kandidata za radna mjesta u EMBRC-ERIC-u transparentan je, nediskriminirajući i njime se poštuju jednake mogućnosti.
               
            
                  2.
               
               
                  Ugovori o radu u skladu su s primjenjivim nacionalnim zakonima i propisima zemalja u kojima osoblje obavlja svoje zadaće.
               
            
                  3.
               
               
                  EMBRC-ERIC oglašuje sva slobodna radna mjesta i određuje odgovarajuće rokove za primanje prijava.
               
            
                  4.
               
               
                  EMBRC-ERIC ni jednom kandidatu neće ponuditi radno mjesto prije isteka prethodno navedenog roka.
               
            
                  5.
               
               
                  Politiku zapošljavanja donosi Glavna skupština i ona se prilaže Pravilima o radu te se objavljuje na web-mjestu EMBRC-ERIC-a.
               
            
                  6.
               
               
                  Politika zapošljavanja uređena je zakonima člana domaćina.
               
            11.   Politika javne nabave
      
      (članak 25. Statuta EMBRC-ERIC-a)
      
                  1.
               
               
                  Izvršni direktor priprema detaljna pravila o postupcima i kriterijima javne nabave, koja mora odobriti Glavna skupština u skladu s člankom 15. stavkom 10. Statuta.
               
            
                  2.
               
               
                  U politici javne nabave EMBRC-ERIC-a moraju se poštovati načela transparentnosti, proporcionalnosti, uzajamnog priznavanja, jednakog postupanja, tržišnog natjecanja i nediskriminacije.
               
            
                  3.
               
               
                  Na temelju politike EMBRC-ERIC-a o javnoj nabavi EMBRC-ERIC svoje postupke za nabavu proizvoda i usluga te pozive na podnošenje ponuda objavljuje na svojem web-mjestu.
               
            
                  4.
               
               
                  Politika javne nabave EMBRC-ERIC-a donosi se u skladu s člankom 15. stavkom 10. Statuta i prilaže se Pravilima o radu.